Diari Oficial de la Generalitat Valenciana


Sumari del DOGV 9614, del 09-06-2023 (2023/6192)

ACORD de 22 de març de 2023, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de José María Puchades Alfonso.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9614

Data del DOGV
:   09-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6192


Data del document
:   22-03-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 22 de març de 2023, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de José María Puchades Alfonso. [2023/6192]  
Núm. d'expedient: ABI 619/2022  
Causant: José María Puchades Alfonso. DNI: \*\*\*\*583\*\*  
Lloc i data de la defunció: València, 5 de setembre de 2010  
Últim domicili: carrer Reina na Maria, 6, 11, València (València)  
  
Antecedents de fet  
  
La Conselleria d'Hisenda i Model Econòmic ha tingut coneixement, mitjançant una sol·licitud d'Ildefonso Mundina Gómez de data d'entrada de 16 de novembre de 2022, de la defunció, el 5 de setembre de 2010, de José María Puchades Alfonso. DNI: \*\*\*\*583\*\*.  
En la documentació aportada consten una acta notarial de 25 d'octubre de 2022, un certificat de defunció, un certificat d'últimes voluntats en el qual consta que va atorgar testament, una còpia del testament, un poder de representació de la vídua en favor dels seus fills, una renúncia a l'herència dels designats en el testament i resolucions de l'audiència provincial de València, Secció Quarta, de dates 6 d'octubre i 16 d'octubre de 2014.  
De les actuacions dutes a terme per aquesta direcció general, es constata que el causant va estar empadronat a l'Ajuntament de València.  
  
De les actuacions prèvies resulta que no consta, en principi, l'existència de persones amb dret a heretar, per la qual cosa és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques,   
  
  
ACORDE  
  
Primer  
Incoar el procediment de declaració de la Generalitat com a hereua abintestada de José María Puchades Alfonso, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o persona titular de la notaria, se sol·licitarà a les autoritats i personal funcionari públic, així com als registres i la resta d'arxius públics, la informació sobre la persona causant i els béns i drets de la seua titularitat que s'estime necessària per a la millor instrucció de l'expedient.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 22 de març de 2023.- El director general del Sector Públic i Patrimoni: Antoni Such Botella.